**Cofnodion Pwyllgor Cymru**

**21 Mehefin 2023 trwy Microsoft Teams**

**Yn bresennol:**

Simone Lowthe-Thomas Cadeirydd Pwyllgor Cymru

Nicola Russell-Brooks Aelod o Bwyllgor Cymru

Trystan Pritchard Aelod o Bwyllgor Cymru

Kate Young Aelod o Bwyllgor Cymru

Fadhili Maghiya Aelod o Bwyllgor Cymru

**Swyddogion**

John Rose Cronfa Gymunedol y Loteri Genedlaethol

Rob Roffe Cronfa Gymunedol y Loteri Genedlaethol

Elizabeth Watson Cronfa Gymunedol y Loteri Genedlaethol (Cofnodion)

Ruth Bates Cronfa Gymunedol y Loteri Genedlaethol

**Gwesteion**

Jemma Nurse Cronfa Gymunedol y Loteri Genedlaethol

Lisa Tomos Cronfa Gymunedol y Loteri Genedlaethol

Flow Mascord Cronfa Gymunedol y Loteri Genedlaethol

Kate Beggs Cronfa Gymunedol y Loteri Genedlaethol

1. **Croeso ac Ymddiheuriadau**
   1. Croesawodd y Cadeirydd bawb i'r cyfarfod a chadarnhaodd y derbyniwyd ymddiheuriadau gan Gwenllian Lansdown-Davies, Thomas Morgan ac Andrew Owen.
2. **Adolygiad o Gofnodion cyfarfod Pwyllgor Cymru a gynhaliwyd ar 16 Mawrth 2023.**
   1. Gofynnodd y Cadeirydd am newid gwall gramadegol ar 10.4, nododd JR hyn a chadarnhaodd y byddai hyn yn cael ei weithredu fel y gofynnwyd.
3. **Materion yn codi o'r cyfarfod blaenorol**
   1. Nododd y Pwyllgor y byddai manylion y Gronfa Ffyniant Gyffredin yn cael eu dosbarthu unwaith y bydd wedi'i chwblhau. **(I’W WEITHREDU:- Rob Roffe)**
   2. Dywedodd RB wrth y cyfarfod fod yr adolygiad o ganllawiau ar y we wedi’i gwblhau, wedi’i gyfieithu i’r Gymraeg ac y byddai’n cael ei uwchlwytho i’r wefan erbyn diwedd mis Gorffennaf 2023.
4. **Cytundebau trwy weithdrefn ysgrifenedig**
   1. Nododd y Pwyllgor ei fod wedi derbyn y ddau bapur canlynol:-
      1. WBM 23:08 Camau Cynaliadwy Cymru Grantiau Egin:- Cytunwyd ar Gylch Gorchwyl y Pwyllgor drwy weithdrefn ysgrifenedig y cytunwyd arni.
      2. WBM 23:09 Trafodaeth am y Diwrnod Strategaeth: - dychwelwyd sylwadau at Rob Roffe
5. **Datganiadau Buddiant**
   1. Nododd y Pwyllgor fod Datganiadau Buddiant wedi cael eu derbyn gan Simone Lowthe-Thomas a Kate Young mewn perthynas â chais Cefnogi Syniadau Gwych. Nododd y cyfarfod y byddai'r ddau yn gadael y cyfarfod ac ar yr adeg honno y byddai Nicola Russell-Brooks yn cadeirio'r cyfarfod.

1. **Diweddariad ar Bortffolio Cymru**
   1. Rhoddwyd diweddariad ar waith y 3 mis diwethaf. Nododd y Pwyllgor fod dau fis cyntaf y flwyddyn o ran dyfarnu grantiau wedi bod yn gymharol dawel o gymharu â’r chwarter olaf, canmolodd y canlyniadau cadarnhaol i’r arolwg ymgysylltiad gweithwyr yng Nghymru, gan nodi y byddai cynlluniau i fynd i’r afael â meysydd i’w gwella yn cael eu datblygu dros y misoedd nesaf.
2. **Cefnogi Syniadau Gwych**

* 1. Gadawodd SLT a KY y cyfarfod a chymerodd NRB rôl y Cadeirydd.
  2. Cyflwynodd JR gais gan Gyngor Gweithredu Gwirfoddol Cymru, ar gyfer prosiect a fydd yn cefnogi’r sector gwirfoddol ledled Cymru gydag archwiliadau ynni gan weithio gydag amrywiaeth o sefydliadau sydd â gwybodaeth a phrofiad yn y sector. Ynghyd â hyn, bydd hyfforddiant yn cael ei ddarparu ar leihau biliau ynni a chynnal adeiladau cynaliadwy gwyrdd. Yn benodol, nododd y Pwyllgor y bydd y prosiect hwn yn galluogi 100 o sefydliadau i ddod yn fwy cynaliadwy yn ariannol, lleihau’r ôl-troed carbon a dod yn fwy cyfeillgar i’r hinsawdd.
  3. Dywedodd JR wrth y Pwyllgor fod y cais yn canolbwyntio ar sefydliadau gyda biliau ynni dros £10,000 ac y byddai'n ategu gwasanaeth EGIN a ddarperir gan DTA Cymru.
  4. Cytunodd y Pwyllgor yn unfrydol i ariannu'r swm llawn y gofynnwyd amdano, sef £58,232.
  5. Ailymunodd SLT a KY â'r cyfarfod
  6. Trafododd y Pwyllgor y cais aflwyddiannus gan Big Bocs Bwyd, gan nodi rhai gwendidau sylweddol ar gyfer cais mor fawr. Cytunodd y Pwyllgor â’r penderfyniad i wrthod y cais hwn gan nodi y byddai adborth cynhwysfawr yn cael ei ddarparu gyda’r potensial i’w ailgyflwyno.

1. **Camau Cynaliadwy Pobl Ifanc:- Cynigion Rhaglen.**
   1. Gwahoddwyd Jemma Nurse a Lisa Tomos i’r cyfarfod i drafod y papur ar Gamau Cynaliadwy, gan nodi mai nod rhaglen Camau Cynaliadwy Cymru yw “cefnogi cymunedau a phobl ifanc i gyfrannu at ddyfodol llwyddiannus, carbon isel i Gymru”.
   2. Nododd y Pwyllgor fod dysgu wedi cael ei ystyried o amrywiaeth o raglenni a ddatblygwyd mewn rhannau eraill o’r DU, a’r neges hollbwysig ynghylch yr angen am gymorth dwys sy’n canolbwyntio ar yr unigolyn.
   3. Nododd y Pwyllgor pa mor bwysig yw hi i ddarpar bartneriaid gael sgiliau cyflenwol a'r angen i sicrhau bod y grwpiau hyn yn cael eu harwain gan ddefnyddwyr, gan amlygu rôl bosibl y Gronfa o ran dod â phartneriaid posibl ynghyd.
   4. Yn gryno, mae’r Pwyllgor wedi gwneud y canlynol:
      1. Trafod a chytuno ar nodau, canlyniadau a pharamedrau eraill rhaglen Camau Cynaliadwy Cymru – Rownd 2 a chytuno ar y dull arfaethedig o gyflawni ail rownd Camau Cynaliadwy Cymru i ganiatáu ar gyfer datblygiad pellach, a galluogi lansiad ym mis Ionawr 2024.
      2. Cytuno mewn egwyddor bod mecanwaith cyflawni dau gam strategol y Gronfa yn cael ei ddefnyddio i ddosbarthu'r cyllid
      3. Cytuno ar gynigion gwneud penderfyniadau ar ddyfarniadau yn amodol ar ddatblygu cylch gorchwyl ffurfiol
      4. Nodi a chytuno ar gostau gweinyddol amcangyfrifiedig y rhaglen hon.
      5. Ystyried arian cyfatebol gyda Chyllid y Loteri Genedlaethol sydd heb ei ddyrannu ond wedi cytuno i beidio â dyrannu unrhyw Arian y Loteri Genedlaethol ar hyn o bryd, ond i ddyrannu cyllid pellach sydd ar gael o dan y cynllun cyfrifon segur presennol pe bai ar gael.
2. **Atal a Gweithredu Cynnar**
   1. Diolchwyd i Rob Roffe a Lisa Tomos am baratoi'r papur sy'n ceisio diffinio cysyniadau gweithredu cynnar ac atal a holwyd nifer o gwestiynau. Nododd y Pwyllgor fod y papur yn cynnig trosolwg o’r cyd-destun polisi yng Nghymru, ac yn ystyried manteision a heriau gweithredu’n gynnar ac yn ystyried y potensial i’r Gronfa fabwysiadu ei dull gweithredu cynnar ei hun.
   2. Mynegodd y Pwyllgor gefnogaeth tuag at gymryd agwedd ataliol yn enwedig mewn perthynas â 4 nod strategaeth newydd y Gronfa, gan symud i ffwrdd oddi wrth ddulliau argyfwng mwy diweddar a oedd yn angenrheidiol yn sgil pandemig Covid 19, ac yn fwy diweddar, yr argyfwng costau byw. Nodwyd yr heriau o gynhyrchu tystiolaeth a gallu priodoli newid i ymyriadau'r Gronfa lle gall ffactorau niferus effeithio ar ganlyniadau.
3. **Dadansoddiad o Ledaeniad Cyllid (Cymru)**
   1. Rhoddodd JR gyflwyniad byr yn rhoi manylion am wasgariad daearyddol a hematig y cyllid ar gyfer y cyfnod 2018-23. Amlygodd nifer o gafeatau i'r data, gan nodi efallai mai data ar ddosbarthiad grantiau bach oedd yr enghraifft orau o wasgariad daearyddol oherwydd natur leol llawer o dderbynwyr grant. Tynnodd RB sylw at y ffaith fod data’n cael ei adolygu a’i ategu gan wybodaeth leol ein timau rhanbarthol, gan ganiatáu i ni ganolbwyntio lle bo angen.
   2. Tynnodd JR sylw at y ffaith y bydd angen rhoi ystyriaeth bellach i sicrhau ein bod yn cyrraedd cymunedau mewn mwy o angen wrth i ni ddatblygu ein portffolio nesaf.
   3. Dywedodd y Pwyllgor fod y data, er bod ganddo gyfyngiadau, yn rhoi trosolwg defnyddiol o'r lledaeniad. Roeddent yn adlewyrchu bod sylw cyffredinol yn dda gyda Chyllid y Loteri Genedlaethol yn cyrraedd y mwyafrif o ardaloedd cynnyrch ehangach haen is (LSOAs). Gan edrych i'r dyfodol, byddai angen i'r tîm hefyd ystyried mynegeion eraill a allai helpu nodi gwahanol fathau o anghenion a'n galluogi i weithio mewn modd sy'n gyson â strategaeth newydd y Gronfa.
4. **Diogelu**
   1. Croesawyd KB i'r cyfarfod a siaradodd â nhw am y cyflwyniad. Soniodd am y gwelliannau a wnaed i ddull y Gronfa o ddiogelu yn fewnol a chyda deiliaid grantiau, gan amlygu rhwydwaith o swyddogion diogelu dynodedig, arweinydd diogelu dynodedig a gefnogir gan Uwch Dîm Rheoli a noddwr o’r Bwrdd. Eglurodd mai rôl y Gronfa yn bennaf oedd sicrhau bod gan ein deiliaid grant fesurau diogelu ar waith sy'n adlewyrchu mai ein deiliaid grant sy'n gyfrifol am gadw cyfranogwyr prosiectau’n ddiogel.
   2. Nododd y Pwyllgor y cynnwys a diolchwyd i KB am y cyflwyniad, gan nodi ei fod wedi rhoi gwell dealltwriaeth iddynt o Ddiogelu.
5. **Y Gymraeg a Chymunedau**
   1. Croesawyd Flow Mascord i’r cyfarfod i drafod y papur yr oedd wedi’i baratoi am yr Iaith Gymraeg a Chymunedau. Esboniodd FM fod y papur hwn yn rhoi cipolwg ar y Gymraeg yng Nghymru. Mae’n cynnig adolygiad byr o gyfrifiad 2021, yn amlinellu’r gostyngiad yn nifer y siaradwyr Cymraeg dros amser, ac yn ystyried y ffactorau sy’n effeithio ar y dirywiad hwn, yn enwedig o fewn y broydd Cymraeg.
   2. Tynnodd RB sylw at y gwaith sylweddol y mae’r Gronfa’n ei wneud i sicrhau nad yw’r Gymraeg yn cael ei thrin yn llai ffafriol na’r Saesneg, gan amlygu’r datblygiad diweddar o ddeunyddiau i gefnogi prosiectau di-Gymraeg i gefnogi siaradwyr Cymraeg.
   3. Amlygodd y Pwyllgor yr angen i ddeall sut mae cefnogaeth i'r Gymraeg yn cael ei gefnogi trwy ffynonellau eraill (e.e. Menter Iaith), gan adlewyrchu efallai mai’r Gronfa oedd yn y sefyllfa orau i sicrhau bod gan ein deiliaid grant y sgiliau i alluogi’r Gymraeg i ffynnu mewn cymunedau a’u bod yn ymroddedig i wneud hynny. Cytunodd y Pwyllgor y dylid rhoi ystyriaeth bellach i gefnogaeth i’r Gymraeg wrth i ni ddatblygu ein portffolio nesaf.
6. **Dull y Gronfa tuag at Risg**
   1. Rhoddodd JR drosolwg o ddull y Gronfa o reoli Risg. Tynnodd sylw at y defnydd o’r dull tair llinell amddiffyn, a sut mae risgiau’n cael eu nodi, eu meintioli a’u lliniaru ar lefel strategol y DU gyfan, ar lefel gwlad, ar lefel rhaglen a phrosiect. Eglurodd sut yr oedd ceisiadau'n cael eu hasesu a dangosodd nifer o reolaethau sy'n cael eu gweithredu wrth asesu a rheoli grantiau prosiectau, gan amlygu bod lefel y monitro yn gymesur â lefel y risg.

* 1. Nododd y Pwyllgor fod y cyflwyniad wedi rhoi sicrwydd sylweddol iddynt ynghylch sut yr oedd risg yn cael ei reoli yn y Gronfa ac awgrymodd y dylid cynnwys hyn mewn sesiynau sefydlu yn y dyfodol ar gyfer aelodau Pwyllgor Cymru ac is-bwyllgorau dyfarnu grantiau.

**I’W WEITHREDU:- JR i gynnig Sesiwn Risg i is-bwyllgorau rhaglenni.**

1. **Cynllun Gwaith i'r Dyfodol**
   1. Nododd y Pwyllgor mai prif bwynt y cynllun ar gyfer y dyfodol yw nodi cynigion sydd ar ddod, yn enwedig dros y chwe mis nesaf gan gynnwys:-
      1. ymweliad y Bwrdd â Chymru a'r ymweliadau prosiect sydd wedi'u trefnu.
      2. Nifer o bapurau thematig Gwybodaeth a Dysgu i'w hystyried trwy ohebiaeth neu wyneb yn wyneb.
      3. Cyfarfod Pwyllgor Cymru ym mis Medi, y bydd Cadeirydd y DU yn ei fynychu a Diwrnod Strategaeth ym mis Tachwedd lle byddwn yn ystyried blaenoriaethau ariannu yn y dyfodol.
   2. Gofynnwyd i'r Pwyllgor nodi pa drafodaethau oedd yn well ganddynt eu cynnal wyneb yn wyneb. Roedd yr awgrymiadau'n cynnwys; trafodaethau am ddulliau’n seiliedig ar lefydd, a materion ehangach i’w cynnal wyneb yn wyneb â phapurau mwy penodol i’w rhannu drwy ohebiaeth. Awgrymodd y Pwyllgor hefyd ychwanegu at y rhain gyda chyflwyniadau gan siaradwyr allanol lle bo modd.
2. **Adborth o Gyfarfodydd Corfforaethol**
   1. Rhoddodd y Cadeirydd adborth am y digwyddiadau diweddar, gan gynnwys y diwrnod llwyddiannus yn Birmingham lle daeth yr holl staff ynghyd er mwyn Lansio'r Strategaeth.

**Bwrdd y DU**

* 1. Nododd y Pwyllgor fod y Bwrdd bellach yn cael copïau o holl gofnodion y Pwyllgor a oedd yn ddefnyddiol iddynt, gan ganiatáu iddynt ofyn cwestiynau yn ôl yr angen.

**Pwyllgor Ariannu'r DU**

* 1. Nododd y Pwyllgor fod adolygiad yn cael ei gynnal o'r Pwyllgor Ariannu a’u bod yn datblygu hyn.
  2. Roedd trafodaeth bellach wedi'i chynnal ynghylch sut mae'r Gronfa Gweithredu Hinsawdd eisoes yn cefnogi gwaith yn ymwneud â'r ffrwd amgylcheddol a rhoi mwy o arian i gefnogaeth yn ogystal ag edrych i ble mae hyn yn mynd yn y dyfodol.

1. **Unrhyw Fusnes Arall**
   1. Rhoddwyd trosolwg i'r Pwyllgor o'r trefniadau ar gyfer cyfarfod y Bwrdd ar 28 a 29Mehefin.
2. **Cloi** Heb unrhyw fusnes pellach i'w drafod, daeth y cyfarfod i ben am 2.30yp.